משה לוק

משה לוּק (נולד ב-4 בפברואר 1983, כ"א בשבט ה'תשמ"ג) הוא זמר, חזן ופייטן צרפתי-ישראלי, המבצע מוזיקה ערבית, אנדלוסית וצפון אפריקאית ומוזיקה מזרחית. משמש כסולן התזמורת האנדלוסית הישראלית. נולד בעיר מו שבצרפת. גדל בפרברי פריז עד גיל 15. למד בבית הספר "אור יוסף", ואחר כך בישיבת "אור יוסף". בשנת 1998 עלה לישראל. בשנת 2004 התגייס לצה"ל ושירת במערך דובר צה"ל במשך 7 שנים. לאחר מכן, למד משפטים, חינוך ומוזיקה במכללת אונו. למד הוראה לפיוט בקהילות שרות. ב-7 בפברואר 2012 הוציא את סינגל הבכורה שלו - "ירושלים". באפריל 2017 הופיע במעמד "הקבלת פני רבו" באצטדיון טדי בירושלים אישי ציבור ורבנים, לצד גדולי הזמר החסידי איתם הקליט שיר שנכתב והולחן על ידי אלי קליין ואיצי ברי לכבוד המאורע - "כולם נקבצו". במרץ 2018, לקראת מעמד "הקבלת פני רבו" נוסף הוציא לשיר גרסת סולו. ב-12 בספטמבר 2019 הופיע לוק במעמד סליחות בבית הנשיא, לצד הזמר דוד ד'אור. באותו חודש, לקראת הבחירות לכנסת העשרים ושתיים השתתף בקמפיין של מפלגת ש"ס בו ביצעו תשעה זמרים מחרוזת סליחות. בדצמבר 2019 התארח בביצוע מעובד מחדש לפיוט "יפה ותמה" לצד עמי כהן, מנדי ג'רופי, אבי אילסון ומקהלת "ידידים". באפריל 2020 הוציא את הסינגל "אנא תשבי", בו הוא מארח את הפייטנים יחיאל לוק (אחיו), רפאל וקנין, ישראל איבגי וג'מס כהן. במאי 2020 השיק את אלבום הבכורה שלו "יוצר יחידתי". באותו חודש, לקראת חג השבועות, הוציא את הסינגל "נרדי נתן ריחו" בו הוא מארח את הפייטנים אמיל זריהן, בנג'מין בוזגלו, ליאור אלמליח וגבריאל אוחיון. באותו חודש אירח אותו הזמר והשחקן אריק משעלי לדואט בסינגל "בבית משכני". בספטמבר 2020 השיק את אלבומו השני "שיר ושבחה", אלבום פיוטים מקורי עם מילים שכתב היוצר מנור בן-דוד. באותו חודש השתתף ב-"מחרוזת סוכות מירושלים", מחרוזות שירים לכבוד חג הסוכות בהשתתפות זמרים חסידיים ומזרחים ובהשתתפות ראש עיריית ירושלים משה ליאון. בדצמבר 2020 הצטרף לתזמורת אנדלוסאלם, אותה הקים הרב מרדכי עזרן בשנת 2010, בה משמש כמפיק, מנהל מוזיקלי וסולן. בינואר 2021 הוציא את אלבומו השלישי "יחיד רם", חלק ראשון מתוך פרויקט "יגל יעקב" - משירי רבני משפחת אבוחצירא. באותו חודש, לכבוד הילולת הבאבא סאלי, הוציא את הסינגל "אללא אלאלי" בו הוא מארח את הפייטנים רפאל ועקנין, אברהם דוד, שמעון אוחיון, יחיאל לוק ודוד לסרי. במרץ 2021 הוציא את אלבומו הרביעי "אשירה נא", החלק השני מתוך פרויקט "יגל יעקב". באותו חודש השתתף ב-"מחרוזת ליל הסדר", מחרוזות שירים לכבוד חג הפסח בהשתתפות זמרים חסידיים ומזרחים ובהשתתפות ראש עיריית ירושלים משה ליאון. באוגוסט 2021 השתתף בביצוע "קולולם" לפיוט "אדון הסליחות" לצדו של הזמר ישי לפידות, בעיבודו של המוזיקאי ישראל סוסנה. במרץ 2022 הוציא את אלבומו החמישי "שיר ידידות", יחד עם תזמורת אנדלוסאלם. מזה מספר שנים משמש כסולן התזמורת האנדלוסית הישראלית. לוק מגיש תוכנית שבועית ברדיו קול ברמה. לוק שר בעברית, בערבית וקצת בצרפתית, בקול טנור, ומלבד מוזיקה צפון אפריקאית, הוא מבצע גם מוזיקה בסגנון אלג'יראי, לבנוני, תוניסאי, שגורי'א וחליסי, תוך שמירה על המקור מחד, והוספת חידושים עדכניים מאידך. ביוני 2019 נישא ללורה דדון ולהם שלושה ילדים. מתגורר בתל אביב. לוק הוא אחיינו של הפייטן חיים לוק. משה לוק, ברשת החברתית פייסבוק משה לוק, ברשת החברתית אקס (טוויטר) משה לוק, ביישום טלגרם משה לוק, ברשת החברתית אינסטגרם משה לוק, סרטונים בערוץ היוטיוב משה לוק, באתר אפל מיוזיק (באנגלית) משה לוק, באתר ספוטיפיי משה לוק, באתר MusicBrainz (באנגלית) משה לוק, באתר דיזר משה לוק, באתר טיידל (באנגלית) משה לוק, באתר אמזון מיוזיק תגית באתר בחדרי חרדים תגית באתר כיכר השבת דוד קליגר, הפייטן משה לוק לטוקר: "אני מעריץ של הלפגוט", באתר רדיו קול חי, ‏3 באפריל 2020 משה לוק בסינגל בכורה "ירושלים", באתר שיא מיוזיק, ‏7 בפברואר 2012 בצלאל קאהן, צפו: רבבות אלפי ישראל במעמד "הקבלת פני רבו" באיצטדיון טדי בירושלים, באתר רדיו קול חי, ‏13 באפריל 2017 יאיר טוקר, ‏משה לוק בסינגל חדש - "כולם נקבצו", באתר כיכר השבת, 18 במרץ 2018 חזקי ברוך, צפו: סליחות בבית הנשיא, באתר ערוץ 7, 12 בספטמבר 2018 צפו: קליפ סליחות בסגנון שבט אחים ואחיות, באתר "סרוגים", 7 בספטמבר 2019 עמי כהן מארח אבי אילסון, משה לוק, ומנדי ג'רופי - "יפה ותמה", באתר רדיו גאולה, ‏29 בדצמבר 2019 קוביס, "אנא תשבי" - הפייטן משה לוק מארח, באתר ערוץ 7, 5 באפריל 2020 משה לוק מארח את צמרת עולם הפיוט: "נרדי נתן ריחו", באתר רדיו גאולה, ‏25 במאי 2020 יוסי אשרי, שיר ושבחה - אלבום הפיוטים החדש של משה לוק, באתר חסידיניוז, ‏21 בספטמבר 2020 כיכר השבת, ‏ענקי הזמר המזרחי והחסידי בסוכתו של ראש העיר משה ליאון, באתר כיכר השבת, 19 בספטמבר 2021 משה לוק משחרר אלבום חדש: יחיד רם, באתר הידברות, ‏19 בינואר 2021 משה לוק וחברים שרים לכבודו של הבבא סאלי - "אללה אלאלי", באתר רדיו גאולה, ‏17 בינואר 2021 ארי טננבוים, לקראת הילולה דצדיקיא: משה לוק מגיש "אשירה נא", באתר רדיו קול חי, ‏7 במרץ 2021 צפו: מחרוזת ליל הסדר עם גדולי הזמרים וראש עיריית ירושלים, באתר קול חי מיוזיק, ‏29 במרץ 2021 ישראל רוזן, "אדון הסליחות" ישי לפידות משה לוק ישראל סוסנה ואלפי בני הישיבות, באתר המחדש, ‏23 באוגוסט 2021 יאיר טוקר, ‏אלבום הביכורים של תזמורת "אנדלוסאלם" – "שיר ידידות", באתר כיכר השבת, 2 במרץ 2022 איציק אוחנה, ‏הפייטן משה לוק הכניס את בנו לברית • צפו, באתר כיכר השבת, 25 ביולי 2021